
תשובת התובעת לתגובת הנתבעת
בתשובה לתגובת הנתבעת ולהחלטת בית המשפט הנכבד מתאריך 13.5.26 מתכבדת התובעת ליתן תשובה כדלקמן:
1. יצויין כי אין המדובר בתאונת עבודה, ממילא לא נקבעה נכות ע"פ דין.
2. התובעת תטען כי דין הבקשה להתקבל וכי כתב התביעה על נספחיו מגלה למעלה מראשית ראיה לקיומה של נכות ומאידך הנתבעת לא הציגה ולו טעם אחד המצדיק את אי קבלת הבקשה.
3. לאחר התאונה וכתוצאה ממנה סבלה התובעת מנפיחות, חבלות וכאבים עזים במספר חלקי גופה. בין היתר, ברך שמאל, היא פנתה בצורה מיידית לקבלת טיפול רפואי בקהילה, שם נשלחה להיבדק אצל מומחה אורתופדי, שהורה על המשך טיפול ומעקב לרבות בדיקות הדמיה אשר הדגימו ממצא אובייקטיבי
4. חרף התמדת התובעת במעקב ובשיקום האורתופדי, היא המשיכה וממשיכה לסבול מכאבים והגבלה לאורך עמוד השדרה והברך עם ממצאים אובייקטיביים.
5. בנוסף על הכאבים וההגבלה בתחום האורתופדי כאמור, בעטיה של התאונה נותרה התובעת עם צלקות בולטות, מכערות ורגישות למגע. 
רצ"ב תמונות הצלקות בעטיה של התאונה.
6. מבוקש בזאת מבית המשפט הנכבד להימנע ממינוי המומחים הבאים: ד"ר נפתלי רובינשטיין, פרופ' אמיר אוחנה, ד"ר דויד יפה, ד"ר עמוס שינדלר, ד"ר אמיר השרוני.
7. לאור האמור לעיל מתבקש בית המשפט הנכבד להורות על מינוי מומחה  כמבוקש.

אריאל פרייברג, עו"ד
                 ב"כ התובעת
